5)

pielikuma 21.B.85. punktu aizstāj ar šādu: “21.B.85 Piemērojamu vides aizsardzības prasību noteikšana tipa sertifikātam vai ierobežotam tipa sertifikātam a) Aģentūra nosaka un pieteikuma iesniedzējam paziņo gaisa kuģa tipa sertifikātam vai ierobežotam tipa sertifikātam vai dzinēja tipa sertifikātam piemērojamās vides aizsardzības prasības. Norīkojumā un paziņojumā ietver: 1. piemērojamās trokšņa līmeņa prasības, kas noteiktas: i) Čikāgas konvencijas 16. pielikuma I sējuma II daļas 1. nodaļā un: A) zemskaņas reaktīvajām lidmašīnām – 2., 3., 4. un 14. nodaļā; B) propelleru lidmašīnām – 3., 4., 5., 6., 10., un 14. nodaļā; C) helikopteriem – 8. un 11. nodaļā; D) virsskaņas lidmašīnām – 12. nodaļā un E) tiltrotoru gaisa kuģiem –13. nodaļā; ii) Čikāgas konvencijas 16. pielikuma I sējumā: A) 1. papildinājums lidmašīnām, kurām piemēro Čikāgas konvencijas 16. pielikuma I sējuma II daļas 2. un 12. nodaļu; B) 2. papildinājums lidmašīnām, kurām piemēro Čikāgas konvencijas 16. pielikuma I sējuma II daļas 3., 4., 5., 8., 13. un 14. nodaļu; C) 3. papildinājums lidmašīnām, kurām piemēro Čikāgas konvencijas 16. pielikuma I sējuma II daļas 6. nodaļu; D) 4. papildinājums lidmašīnām, kurām piemēro Čikāgas konvencijas 16. pielikuma I sējuma II daļas 11. nodaļu; un E) 6. papildinājums lidmašīnām, kurām piemēro Čikāgas konvencijas 16. pielikuma I sējuma II daļas 10. nodaļu; 2. piemērojamās emisiju prasības par gaisa kuģa paredzētas degvielas izplūdes novēršanu atbilstoši Čikāgas konvencijas 16. pielikuma II sējuma II daļas 1. un 2. nodaļai; 3. piemērojamās dūmu, gāzveida un cieto daļiņu dzinēja emisiju prasības, kas noteiktas: i) Čikāgas konvencijas 16. pielikuma II sējuma III daļas 1. nodaļā un: A) tādu turboreaktīvo dzinēju un turbopropelleru dzinēju dūmu un gāzu emisijām, kas paredzēti piedziņai tikai zemskaņas ātrumos, – 2. nodaļā; B) tādu turboreaktīvo dzinēju un turbopropelleru dzinēju dūmu un gāzu emisijām, kas paredzēti piedziņai virsskaņas ātrumos, – 3. nodaļā un C) tādu turboreaktīvo dzinēju un turbopropelleru dzinēju daļiņu emisijām, kas paredzēti piedziņai tikai zemskaņas ātrumos, – 4. nodaļā; ii) Čikāgas konvencijas 16. pielikuma II sējumā: A) 1. papildinājums atsauces spiediena attiecības mērīšanai; B) 2. papildinājums dūmu emisiju izvērtēšanai; C) 3. papildinājums mērierīču raksturlielumiem un mērīšanas paņēmieniem gāzveida emisijām; D) 4. papildinājums degvielas specifikācijām gaisa kuģu turbīnu dzinēju emisiju testēšanai; E) 5. papildinājums mērierīču raksturlielumiem un mērīšanas paņēmieniem gāzveida emisijām no forsāžas gāzturbīnu dzinējiem; F) 6. papildinājums gāzveida, dūmu un cieto daļiņu emisiju atbilstības procedūrai un G) 7. papildinājums mērierīču raksturlielumiem un mērīšanas paņēmieniem negaistošām daļiņām; 4. piemērojamās prasības attiecībā uz lidmašīnu CO2 emisijām, kas noteiktas: i) Čikāgas konvencijas 16. pielikuma III sējuma II daļas 1. nodaļā un: A) zemskaņas reaktīvajām lidmašīnām – 2. nodaļā un B) zemskaņas propelleru lidmašīnām – 2. nodaļā; ii) Čikāgas konvencijas 16. pielikuma III sējuma 1. un 2. papildinājums lidmašīnām, kurām piemēro Čikāgas konvencijas 16. pielikuma III sējuma II daļas 2. nodaļu; 5. attiecībā uz dzinējiem – Čikāgas konvencijas 16. pielikuma II sējuma IV daļas un 8. papildinājuma piemērojamās prasības attiecībā uz negaistošo daļiņu novērtēšanu inventarizācijas un modelēšanas vajadzībām. b) (rezervēts).”